Werker val na sy dood by winkelsentrumHeidelberg Mall. Foto: Heidelberg Mall/Facebook Kapt. Thivhulawi Tshilate, woordvoerder van die polisie, het gesê twee werkers het glo op die winkelsentrum, wat Donderdag sy deure vir die publiek geopen het, se dak gewerk toe die voorval plaasgevind het. Volgens Tshilate wou die twee mans na ŉ ander gedeelte van die dak beweeg. Hulle moes glo oor ŉ oop gedeelte spring waarna een van die mans na sy dood geval het. Hy is op die toneel dood verklaar. Die polisie het ŉ geregtelike doodsondersoek geopen.